રાતના આઠ વાગ્યા અને રચના તૈયાર થઈ ગઈ. એણે નવા કપડાં પેર્યા અને બાજુમાં ઉભેલી નમ્રતા બોલી, નજીકની રેસ્ટોરન્ટમાં પાર્ટી છે ત્યાં તારે જવાનું છે ! રચના આપેલા એડ્રેસ પર ગઈ અને પાર્ટીમાં પહોંચી. રેસ્ટોરન્ટના ગેટ પાસે એક વ્યક્તિ ઉભો હતો એ બોલ્યો, રચના ? રચના બોલી, હા. એ આદમી બોલ્યો, હું અનિલ છું. રચના બોલી, યસ, હું તમને જ મળવા આવી છું. અનિલ બોલ્યો, તો પાર્ટીમાં જઈએ ? રચના બોલી, યસ ! રચના પાર્ટીમાં ગઈ અને એ લોકોના રંગમાં ભળી જવાનો પ્રયાસ કરતી હતી પણ એનું મન નહોતું માનતું ! અનિલે હોટેલનો એક રૂમ બુક કરાવ્યો હતો અને પાર્ટીની અધવચ્ચે અનિલ રચનાને રૂમમાં લઈ ગયો. અનિલે વાઈન મંગાવી અને પીવા લાગ્યો. રચનાએ પણ થોડી વાઈન પીધી. અનિલ રચનાની નજીક આવ્યો, રચનાની ધડકન મેરેથોનની જેમ દોડતી હતી અને અનિલે રચનાના કપડાં ઉતારવાનું શરું કર્યું ! રચના અનિલમાં ઢળી ગઈ અને રચનાની આંખ ખુલી તો સવારના છ વાગ્યા હતાં. રચનાએ કપડાં પેર્યા અને અનિલ પણ ઉઠ્યો ! અનિલે કહ્યું, તે મને ખુશ કરી નાંખ્યો ! અનિલે રચનાને ત્રીસ હજાર રૂપિયા આપ્યા અને રચના પૈસા લઈને પોતાના રૂમ પર પહોંચી અને તરત નાહવા ગઈ અને બાથરૂમમાં જોરજોરથી રડવા લાગી !